جوالن موره لبيه رنده دري هرڬ ڤاسرن ايت منداڤت ڤرهاتين رعيت ڤلباڬاي ڤريڠکت اوسيا اونتوق ممبلي کڤرلوان هارين دڠن مپقسيکن کحاضيرن اورڠ راماي سأول ڤوکول 8 ڤاڬي.
ڤروڬرم جوالن هرڬ رونتوه يڠ براخير ڤد 12 تڠه هاري ايت توروت دجاياکن اوليه لمباڬ ڤماسرن حاصيل ڤرتانين ڤرسکوتوان (Fama) لمباڬ کماجوان ايکن مليسيا (LKIM)، کمنترين ڤرداڬڠن دالم نڬري، کوڤراسي دان کڤڠڬونا؞ن (KPDNKK) دان يايسن ڤمباڠونن ايکونومي إسلام مليسيا (Yapeim).
ڤروڬرم ترسبوت دراسميکن اوليه اهلي ديوان اوندڠن نڬري (ADUN) کوالا نرڠ، داتوق بادرول هشام هاشيم.
بادرول هشام دالم اوچڤنڽ برکات، ڤروڬرم برکنا؞ن اداله تندا کڤريهاتينن کراجا؞ن دالم مراسا؞ي دپوت نادي رعيت يڠ بردڤن دڠن کوس سارا هيدوڤ يڠ سماکين منيڠکت.
”ملالو؞ي ڤروڬرم اين، رعيت داڤت منعمتي جوالن هرڬ موره دان اي امت ممبنتو ڤندودوق دکاوسن اين يڠ کباپقنڽ بکرجا سنديري.
”سلڤس اين، کيت برهارڤ داڤت منروسکن جوالن اين دڠن منمبه بکلن ستوک سرتا جنيس بارڠن باڬي ممودهکن اورڠ راماي منداڤتکن بارڠن کڤرلوان دڠن هرڬ يڠ موره،“ جلسڽ.
منوروتڽ، اکتيۏيتي اوروس نياڬ يڠ برلڠسوڠ توروت منجادي ڤلتفوم ڤڠيکت صلةالرحيم دالم مشارکت دان ميدن اخوه اڤابيلا مريک برکومڤول براماي-راماي.
”رات٢ ڤڠونجوڠ يڠ حاضير ڤد ڤروڬرم ايت ساڠت برڤواس هاتي اڤابيلا بارڠن کڤرلوان اساس سڤرتي داڬيڠ، ايکن کمبوڠ، ڬولا دان ميپق دجوال ڤد قدر هرڬ يڠ لبيه رنده بربنديڠ ڤاسرن سماس.
”ڤلباڬاي ڤندکتن يڠ دأوسهاکن دالم اسڤيک کباجيقن رعيت منونجوقکن کراجا؞ن سنتياس ڤيکا دڠن ستياڤ ڤرمسئلهن دان منچاري جالن اونتوق مڠاتسي ڤرمسئلهن يڠ دهادڤي،“ کاتاڽ.
bjn_Arab bjn_Arab bjn_Arab bjn_Arab ace_Arab bjn_Arab ace_Arab bjn_Arab ace_Arab